Pasvalio rajono savivaldybės administracijos

direktorius

Įsakymas

Dėl Pasvalio rajono savivaldybės administracijos direktoriaus 2021 m. rugsėjo 16 d. įsakymo nr. Dv-551 „dėl Pasvalio rajono savivaldybės administracijos valstybės tarnautojų ir darbuotojų, dirbančių pagal darbo sutartis, periodiNIO TIKRINIMOSI dėl COVID-19 ligos (koronaviruso infekcijos)“ pakeitimo

2021 m. lapkričio 30 d. Nr. DV-729

Pasvalys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos sveikatos apsaugos ministro 2021 m. lapkričio 29 d. įsakymu Nr. V-2701 „Dėl darbuotojų, kurie privalo pasitikrinti, ar neserga COVID-19 liga (koronaviruso infekcija), dėl kurios yra paskelbta valstybės lygio ekstremalioji situacija ir (ar) karantinas, sveikatos patikrinimų reikalavimų“, Lietuvos Respublikos sveikatos apsaugos ministro 2021 m. lapkričio 29 d. įsakymu Nr. V-2707 „Dėl Lietuvos Respublikos sveikatos apsaugos ministro 2021 m. rugpjūčio 27 d. įsakymo Nr. V-1946 „Dėl kriterijų, kuriais vadovaujantis darbuotojams neatliekami sveikatos patikrinimai, ar neserga COVID-19 liga (koronaviruso infekcija), dėl kurios yra paskelbta valstybės lygio ekstremalioji situacija ir (ar) karantinas, nustatymo“ pripažinimo netekusiu galios“:

1. Keičiu Pasvalio rajono savivaldybės administracijos direktoriaus 2021 m. rugsėjo 16 d. įsakymą Nr. DV-551 „Dėl Pasvalio rajono savivaldybės administracijos valstybės tarnautojų ir darbuotojų, dirbančių pagal darbo sutartis, periodinio tikrinimosi dėl COVID-19 ligos (koronaviruso infekcijos“ (su visais aktualiais pakeitimais) (toliau – Įsakymas):

1.1. keičiu Įsakymo 2.1.1 papunktį ir jį išdėstau taip:

„2.1.1. surinkti duomenis ir jų pagrindu sudaryti atitinkamo padalinio valstybės tarnautojų ir darbuotojų, dirbančių pagal darbo sutartis (toliau – darbuotojai), kurie privalo periodiškai tikrintis dėl COVID-19 ligos (koronaviruso infekcijos), sąrašą. Į sąrašą neįtraukiami darbuotojai, atitinkantys bent vieną iš kriterijų, nustatytą Kriterijų, kuriais vadovaujantis darbuotojams neatliekami sveikatos patikrinimai, ar neserga COVID-19 liga (koronaviruso infekcija), sąraše, patvirtintame Lietuvos Respublikos sveikatos apsaugos ministro 2021 m. lapkričio 29 d. įsakymu Nr. V-2701 „Dėl darbuotojų, kurie privalo pasitikrinti, ar neserga COVID-19 liga (koronaviruso infekcija), dėl kurios yra paskelbta valstybės lygio ekstremalioji situacija ir (ar) karantinas, sveikatos patikrinimų reikalavimų“;“;

1.2. keičiu Įsakymo 2.1.5 papunktį ir jį išdėstau taip:

„2.1.5. kurie įtraukti į įsakymo 2.1.1 punkte nurodytą sąrašą, teisės aktų nustatyta tvarka ir terminais periodiškai tikrintis dėl COVID-19 ligos (koronaviruso infekcijos) ir apie tyrimo rezultatus informuoti Administracijos Švietimo ir sporto skyriaus vyriausiąją specialistę (tarpinstitucinio bendradarbiavimo koordinatorę) Astą Dagienę, pateikiant vieną iš dokumentų, nurodytų Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. balandžio 21 d. sprendimo Nr. V-891 „Dėl asmenų atitikties kriterijams patvirtinimo“ (Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. rugsėjo 10 d. sprendimo Nr. V-2062 redakcija) (su visais aktualiais pakeitimais) 1.1.1 punkte (toliau – Dokumentas).“;

1.3. keičiu Įsakymo 2.2.1 papunktį ir jį išdėstau taip:

„2.2.1.	surinkti duomenis ir jų pagrindu nustatyti, ar Administracijos vyriausiasis specialistas (jaunimo reikalų koordinatorius) privalo periodiškai tikrintis dėl COVID-19 ligos (koronaviruso infekcijos). Administracijos vyriausiasis specialistas (jaunimo reikalų koordinatorius) neprivalo periodiškai tikrintis dėl COVID-19 ligos (koronaviruso infekcijos), jeigu atitinka bent vieną iš kriterijų, nustatytą Kriterijų, kuriais vadovaujantis darbuotojams neatliekami sveikatos patikrinimai, ar neserga COVID-19 liga (koronaviruso infekcija), sąraše, patvirtintame Lietuvos Respublikos sveikatos apsaugos ministro 2021 m. lapkričio 29 d. įsakymu Nr. V-2701 „Dėl darbuotojų, kurie privalo pasitikrinti, ar neserga COVID-19 liga (koronaviruso infekcija), dėl kurios yra paskelbta valstybės lygio ekstremalioji situacija ir (ar) karantinas, sveikatos patikrinimų reikalavimų“;“.

2. Įsakymas įsigalioja 2021 m. gruodžio 1 d.

Įsakymas gali būti skundžiamas Pasvalio rajono savivaldybės administracijos direktoriui (Vytauto Didžiojo a. 1, 39143 Pasvalys) arba Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Administracijos direktoriaus pavaduotojas,

pavaduojantis Administracijos direktorių	Paulius Petkevičius